એ પણ નોંધ લેવાની રહે કે જ્યારે GST હેઠળ નોંધાયેલ વ્યક્તિને ટ્રાન્સપોર્ટેશનની સેવા પૂરી પાડવામાં આવેલ હોય અને તેનું લોકેશન એક રાજ્યમાં હોય અને ગુડ્ઝ ટ્રાન્સપોર્ટ એજન્સી અન્ય રાજ્યમાં હોય તો ભાડાની ચુકવણી પર ૫% લેખે IGST લાગશે. તા. ૨૨-૮-૧૭ના જાહેરનામાથી થયેલ સુધારા મુજબ જો કોઈ ગુડ્ઝ ટ્રાન્સપોર્ટ એજન્સી તેમના દ્વારા માલ કે સેવાની પ્રાપ્તિ પર ચૂકવેલ વેરાની ઈનપુટ ટેક્સ ક્રેડિટ લેવા માગતા હોય તો તેવી ક્રેડિટ મેળવવાની સાથેસાથે તેમણે પૂરી પાડેલ તમામ સેવાઓ કે જેના પર તેમની વેરો ભરવાની જવાબદારી છે તે તેમણે ૬%CGST અને ૬% SGST એમ કુલ ૧૨% લેખે ચૂકવવાની રહેશે.